
Előterjesztés Zalakaros Város Önkormányzata Képviselőtestülete 2019. december 12-én tartandó ülésére. 

Tárgy: Zalakaros Város Önkormányzata Képviselőtestületének az önkormányzati hulladékgazdálkodási közfeladatról szóló 19/2018. (XII.14.) sz. rendeletének módosítása

Előterjesztést készítette: Bognár Ottó Péter településüzemeltetési ügyintéző

Tisztelt Képviselőtestület!

A Viridis – Pannonia kft. közszolgáltató tájékoztatta a Hivatalt, illetve a lakosságot, hogy 2020. január 1-től a vegyes hulladékok gyűjtéséhez használt edényzetre edényazonosító matrica kerül bevezetésre. Az ehhez szükséges matricát biztosítja az ingatlanhasználóknak, amely tartalmazza az ingatlan címét és az ingatlanhasználó által igénybevett edényzet űrmértékét.

Az edényazonosító matrica használatához szükséges kiegészítések rendeletbe történő megjelenítése érdekében kérték, hogy az általuk megküldött kivonatnak megfelelően Zalakaros Város Képviselőtestületének az önkormányzati hulladékgazdálkodási közfeladatról szóló 19/2018. (XII.14.) számú rendeletét (továbbiakban: Rendelet) módosítsuk.

Mellékelten csatolom a Viridis-Pannonia Kft. megkeresését.

A kért módosítások:

1. Az edényzetek megnevezésénél az alábbi kiegészítéssel szükséges bővíteni a rendeletet:

„ a közszolgáltató által biztosított edényazonosító matricával ellátott gyűjtőedényben”

A Rendelet 7. § (1) bekezdésének a) pontjában a „gyűjtőedény” szövegrész „a közszolgáltató által biztosított edényazonosító matricával ellátott” szövegrésszel egészül ki.

2. A szüneteltetést szabályozó rész módosítását, illetve kiegészítését kérik, egyrészt a matricázás miatt, másrészt a kezelhetőség és a számlázás érdekében, így:
a. A Rendelet 15. § (1) bekezdése az alábbiak szerint módosul, illetve egészül ki:

b. „ha legfeljebb 1 évig megszakítás nélkül nem tartózkodik lakóingatlanán” szövegrész helyébe „ha legalább 90 napig megszakítás nélkül nem tartózkodik lakóingatlanán” szövegrész lép

c. „A természetes személy ingatlanhasználó köteles a szüneteltetés időpontját megelőző utolsó ürítés után a tárgyévre biztosított edényazonosító matricát a Közszolgáltató ügyfélszolgálatára haladéktalanul eljuttatni.” szövegrésszel kiegészül.
A Rendelet 15. § (2) bekezdése kiegészül az alábbi szövegrésszel:


„Ezt követően a Közszolgáltató az ismételten igénybevett gyűjtőedény azonosításához edényazonosító matricát biztosít.”

A Rendelet 15. § (3) bekezdése az alábbiak szerint módosul:

„A szüneteltetés idejére a természetes személy ingatlanhasználót alapdíj fizetési kötelezettség terheli. A természetes személy a szüneteltetés időtartamának lejártakor a szüneteltetés jogalapjának igazolása érdekében köteles benyújtani nullás, vagy csak alapdíjat tartalmazó, a szüneteltetés időpontjára vonatkozó közmű számlát” szövegrész „A szüneteltetés idejére kizárólag alapdíj fizetési kötelezettség terheli a természetes személy ingatlanhasználót.” szövegrészre módosul.
A Rendelet 15. §-a az alábbi (4) bekezdéssel egészül ki:

(4) Amennyiben a természetes ingatlanhasználó a szüneteltetés időtartamát nem tudja nullás, vagy csak alapdíjat tartalmazó közmű számlával igazolni, abban az esetben a Koordináló Szerv jogosult arra az időszakra a ki nem számlázott ürítési díjat a természetes ingatlanhasználó részére kiszámlázni.
3. Az ingatlanhasználó jogai és kötelezettségei részt módosítani, illetve kiegészíteni szükséges: 
A Rendelet 7. § (3) pontja az alábbiak szerint módosul:

„(3) Ha az ingatlanhasználó a tulajdonosváltozás vagy egyéb ok folytán a közszolgáltatás igénybevételére kötelezetté válik, köteles ezt e tény keletkezését követő 5 napon belül írásban bejelenteni a szolgáltatónak.” szövegrész 

„(3) Az ingatlan tulajdonjogában (használatában) bekövetkezett változás esetén mindkét érintett fél (korábbi és az új kötelezett) köteles a Közszolgáltatónak az adás-vételi szerződés keltétől számított 8 napon belül bejelenteni, hogy mely időponttól, ki válik a közszolgáltatás igénybevételére kötelezetté. A határidőn túli bejelentés esetén a korábbi kötelezett felel a szolgáltatással összefüggő díj megfizetéséért. A bejelentésben meg kell jelölnie az ingatlanon keletkező rendszeres háztartási hulladék becsült mennyiségéhez igazodó edény űrméretét, valamint a közszolgáltatás új igénybevevőjének nevét, lakcímét, születési helyét, és anyja nevét.” szövegrészre módosul.
A Rendelet 7. §-a (1) bekezdése az alábbi f) ponttal egészül ki:
f) A Közszolgáltató által biztosított edényazonosító matricát a vegyes hulladékok gyűjtéséhez általa igénybevett szabványos gyűjtőedény oldalára legkésőbb a tárgyévet megelőző év december 31. napjáig felhelyezni.
4. A Közszolgáltató jogai és kötelezettségei fejezetben kérik a nyári hőségben történő munkavégzés kiküszöbölése érdekében az edények kihelyezésének idejét 6.00 óráról 5.00 órára módosítani, valamint a „matricázás” folytán az ürítés megtagadásának eseteit kiegészíteni. Tekintettel a fentiekre a Rendelet az alábbiak szerint változik:
A Rendelet 9. § (3) bekezdésében a 600 óra szövegrész 500 szövegrészre módosul.

A Rendelet 9. § (5) bekezdése az alábbi e) ponttal egészül ki:

e) A vegyes hulladékok gyűjtéséhez használt, szabványos gyűjtőedény nincs a Közszolgáltató által biztosított, a tárgyévre vonatkozó, edényméretnek megfelelő edényazonosító matricával ellátva.

5. Kérik a kihelyezés időpontjának módosítását az elkülönített hulladékok gyűjtésénél is, így:
A Rendelet 17. § (12) bekezdésében a 6.00 szövegrész 5.00 szövegrészre módosul.

Kérem a fentiek szerint elkészített rendelet módosítás elfogadását.
Zalakaros Város Önkormányzat Képviselőtestülete

…/2019. (………)  önkormányzati rendelete

az önkormányzati hulladékgazdálkodási közfeladatról szóló 19/2018. (XII.14.) számú rendeletének módosításáról

Zalakaros Város Önkormányzata Képviselő-testülete a hulladékról szóló 2012. évi CLXXXV. törvény 88. § (4) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 19. pontjában meghatározott feladatkörben eljárva a az önkormányzati hulladékgazdálkodási közfeladatról szóló 19/2018. (XII.14.) számú önkormányzati rendeletét (továbbiakban: Rendelet) az alábbiak szerint módosítja:
1. §.

(1) A Rendelet 7. § (1) bekezdés a) pontja az alábbiak szerint módosul:
7. § (1) a) „ A települési szilárd hulladék gyűjtésére és elszállítására a szolgáltató szállítóeszközéhez rendszeresített a közszolgáltató által biztosított edényazonosító matricával ellátott gyűjtőedényt köteles igénybe venni. A gyűjtőedény beszerzése, illetve pótlása rendelet hatálybalépésétől az ingatlanhasználó kötelezettsége tekintet nélkül arra, hogy a sérült vagy pótolt gyűjtőedény a Zalaispa Regionális Hulladékgazdálkodási Társulás vagy Zalakaros város Önkormányzatának tulajdonát képezik.

A beszerzés során az ingatlanhasználónak a közszolgáltatóval egyeztetési kötelezettsége van annak érdekében, hogy csak olyan gyűjtőedény kerüljön megvásárlásra, amelyet a közszolgáltató elfogad és ellát logójával.”

(2) A Rendelet 7. § (1) bekezdése az alábbi f) ponttal egészül ki:

„7. § (1) f) ” A Közszolgáltató által biztosított edényazonosító matricát a vegyes hulladékok gyűjtéséhez általa igénybevett szabványos gyűjtőedény oldalára legkésőbb a tárgyévet megelőző év december 31. napjáig felhelyezni.”
(3) A Rendelet 7. § (3) pontja az alábbiak szerint módosul:

7. § (3)” Az ingatlan tulajdonjogában (használatában) bekövetkezett változás esetén mindkét érintett fél (korábbi és az új kötelezett) köteles a Közszolgáltatónak az adás-vételi szerződés keltétől számított 8 napon belül bejelenteni, hogy mely időponttól, ki válik a közszolgáltatás igénybevételére kötelezetté. A határidőn túli bejelentés esetén a korábbi kötelezett felel a szolgáltatással összefüggő díj megfizetéséért. A bejelentésben meg kell jelölnie az ingatlanon keletkező rendszeres háztartási hulladék becsült mennyiségéhez igazodó edény űrméretét, valamint a közszolgáltatás új igénybevevőjének nevét, lakcímét, születési helyét, és anyja nevét.”

2. §.

(1) A Rendelet 9. § (3) bekezdése az alábbiak szerint módosul:

9. § (3) „A hulladék rendszeres begyűjtését a Közszolgáltató a szállítási napokon 500 óra és 2000 óra között köteles elvégezni.”

(2) A Rendelet 9. § (5) bekezdése az alábbi e) ponttal egészül ki:

9. § (5) e) „A vegyes hulladékok gyűjtéséhez használt, szabványos gyűjtőedény nincs a Közszolgáltató által biztosított, a tárgyévre vonatkozó, edényméretnek megfelelő edényazonosító matricával ellátva.”

3. §.

(1) A Rendelet 15. § (1) bekezdése az alábbiak szerint módosul:

15. § (1) „A természetes személy ingatlanhasználó – részére történő közvetlen számlázás esetén - legalább 30 nappal a kívánt időpont előtt írásban kérheti a Közszolgáltatótól a hulladékkezelési közszolgáltatás szünetelését távolléte idejére, ha legalább 90 napig megszakítás nélkül nem tartózkodik lakóingatlanán, és ez idő alatt az ingatlanban senki sem lakik. Ezen feltétel teljesülését az ingatlanhasználó utólag – nullás, vagy csak alapdíjat tartalmazó, a szüneteltetés időpontjára vonatkozó közmű számlával (kivéve gáz) - igazolni köteles az időszakot követő 90 napon belül. Utóbbi hiányában a természetes személy ingatlanhasználó utólagosan az ürítési díj megfizetésére kötelezett. Szüneteltetni csak hiánytalanul kitöltött, aláírt Hulladékelszállítási Közüzemi Megállapodás megléte esetén lehetséges. A szüneteltetés megkezdése előtt, illetve időtartama alatt az ingatlanhasználónak nem lehet 180 napot meghaladó lejárt tartozása. A természetes személy ingatlanhasználó köteles a szüneteltetés időpontját megelőző utolsó ürítés után a tárgyévre biztosított edényazonosító matricát a Közszolgáltató ügyfélszolgálatára haladéktalanul eljuttatni.”

 (2) A Rendelet 15. § (2) bekezdése az alábbiak szerint módosul:

15. § (2) „ Ha a szünetelés (1) bekezdés szerinti feltételeiben változás következik be, az ingatlanhasználó ezt írásban, haladéktalanul köteles a Közszolgáltatónak bejelenteni. Ezt követően a Közszolgáltató az ismételten igénybevett gyűjtőedény azonosításához edényazonosító matricát biztosít.”

(2) A Rendelet 15. § (3) bekezdése az alábbiak szerint módosul:

Rendelet 15. § (3) „A szüneteltetés idejére kizárólag alapdíj fizetési kötelezettség terheli a természetes személy ingatlanhasználót.” 

 (4) A Rendelet 15. §-a az alábbi (4) bekezdéssel egészül ki:

15. § (4) „Amennyiben a természetes ingatlanhasználó a szüneteltetés időtartamát nem tudja nullás, vagy csak alapdíjat tartalmazó közmű számlával igazolni, abban az esetben a Koordináló Szerv jogosult arra az időszakra a ki nem számlázott ürítési díjat a természetes ingatlanhasználó részére kiszámlázni.”
4.§.

 A Rendelet 17. § (12) bekezdése az alábbiak szerint módosul:

17. § (12) Az elkülönítetten (szelektív) gyűjtött hulladékok gyűjtésére szolgáló gyűjtőzsákot a szállítás napján kell kihelyezni a közterületre reggel 5.00 időpontig.
5.§
Záró rendelkezések

A rendelet a kihirdetését követő napon lép hatályba, és hatályba lépését követő napon hatályát veszti. 



Novák Ferenc 




     Szabóné dr. Csányi Marianna

                       
Polgármester





            jegyző

Záradék:

Kihirdetve:
2019.…………………….. 




Szabóné dr. Csányi Marianna 

                                    






jegyző

Előzetes hatásvizsgálat

az önkormányzati hulladékgazdálkodási közfeladatról szóló 19/2018. (XII.14.) számú rendelet módosításához

A jogalkotásról szóló 2010. évi CXXX. törvény 17.§ (1) bekezdése alapján az előzetes hatásvizsgálattal a jogszabály előkészítője felméri a jogszabály változás előzetes következményeit.

A Tv. 17. § /2/ bekezdése alapján az előzetes hatásvizsgálat keretében az alábbi tényezők vizsgálata szükséges: 

Társadalmi-gazdasági hatása: A hulladékgazdálkodási közszolgáltatás tervezett szabályozása által a jogtalan számlázások elkerülése, ezáltal a lakosság megelégedésének javítása 
Környezeti, egészségi körülmények: A település tisztaságának, környezeti állapotának javulása
Adminisztratív terheket befolyásoló hatása: 

A rendelet módosítása az adminisztratív terhek tekintetében nem jelent változást.

Egyéb hatása: Nincs.

A rendelet megalkotásának szükségessége: A bevezetésre kerülő edényazonosító matricák alkalmazásának jogi szabályozása
A rendelet megalkotása elmaradása esetén várható következmények: A közszolgáltatás minőségének romlása, téves számlázások
A rendelet alkalmazásához szükséges feltételek:

A rendelet-tervezet összeállításának tárgyi, személyi, szervezeti feltételei Zalakarosi Közös Önkormányzati Hivatalnál rendelkezésre álltak. 

Zalakaros, 2019. november 28.







Szabóné dr. Csányi Marianna








     Jegyző 

